เป็นคนชอบทานมื้อเช้ามากๆค่ะ และเมนูที่ชอบที่สุดก็คือ Muesli + Fresh Fruit นี่แหละ ถ้ารู้ว่าร้านไหนมีก็ต้องไปลองชิม ร้านนี้ได้อ่านรีวิวมานานแล้วค่ะว่าเสิร์ฟอาหารเช้าแบบฝรั่ง (จริงๆมื้ออื่นก็มี) อาหารทำได้หน้าตาน่าทานมาก แต่วันนี้มาคนเดียวเเถมยังไม่ค่อยหิวเลยสั่ง มูสลี่ผลไม้สดมาทานค่ะ ราคาอยู่ที่ชามละ 85 บาท ได้เยอะเหมือนกันค่ะ ในชามจะมีผลไม้สดตามฤดูกาล ที่ใส่มาวันนี้มีแคนตาลูป แตงโม แอปเปิ้ล สัปปะรด มะม่วง แล้วก็มีอโวคาโดค่ะ ราดด้วยโยเกิร์ตโฮมเมด (โฮมเมดจริงๆค่ะหอมนมรสชาติออกมันๆนิดหน่อย ไม่เหมือนบางเจ้าที่ราดโยเกิร์ตพาสเจอไรส์) ด้านบนสุดโรยกราโนลาธัญญพืชหอมหวานกรุบกรอบหน้าตาดูดีทีเดียวค่ะ ทานหมดหนึ่งชามนี้ก็อิ่มพอดีๆ ดูจากเมนูแล้วน่าลองหลายอย่าง ไว้คราวหน้าจะมารีวิวเมนูอื่นกันนะคะ :)